བཞི་གྲུ་བཞིའི་ཐབ་ཚང་ནག་ཁུང་དེའི་ནང་།ཁོས་འཛུམ་དམུལ་དམུལ་ངང་གཏམ་བཤད་སྤེལ་བྱུང་།མ་གཞི་འདིར་བཞུགས་མི་སྣའི་ཁྲོད་ཁོའི་གོང་རིམ་དབུ་ཁྲིད་ཡོད་ལ་ཆ་མེད་རྒྱུས་མེད་ཀྱི་མི་ཡང་གང་མང་མང་ཡོད་མོད།ཁོ་ལ་ནི་ཞེད་སྣང་དང་ཚེར་སྣང་སྤུ་ཙམ་ཡང་མེད་པར་སྐབས་སྐབས་ལ་རིག་པ་རྩེ་གཅིག་ཏུ་སྒྲིམ་བཞིན་མིག་གཉིས་རབ་རིབ་བཙུམ་ནས་གཏམ་བདུད་རྩིའི་ཐིགས་པ་ཐག་ཐག་ཏུ་ཕབ་ཅིང་།མཚམས་མཚམས་ལ་བསམ་པ་ཏིང་འཛིན་ལ་སོང་བ་ལྟར་མགོ་བོ་གཡོན་འཕྲེད་ལ་ཀྱོག་ནས་ཁ་མ་མཆུའི་མཆིལ་མ་ལྷེབ་ལྷེབ་ལ་གཏོར་ཡོང་།